Martinus Bernardus ”Tinus” Osendarp (21. toukokuuta 1916 Delft – 20. kesäkuuta 2002 Heerlen) oli alankomaalainen yleisurheilija ja olympiamitalisti, joka kilpaili pikajuoksussa. Hän voitti urallaan kaksi olympiamitalia, pronssia vuoden 1936 olympialaisten 100 ja 200 metriltä. Osendarp menestyi samoilla matkoilla myös EM-kisoissa voittaen yhteensä neljä mitalia. Häntä pidetään vuoden 1938 EM-kisojen pikajuoksukuninkaana, sillä hän voitti kisoissa sekä 100 että 200 metrin juoksut.